Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 499/13/6606	Lučenec, 23.2.2015
EEČ : 2-47-25-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.11.2013, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 14.8.2013 asi o 13.00 hod. odcudzila z neuzamknutého dvora neobývaného rodinného domu č. XXXXX, v obci XXXXX voľne položený drevený stôl a dve drevené stoličky, čím pre majiteľa XXXXX, občana XXXXX spôsobila škodu vo výške 30,00 €, ktorého konania sa dopustila napriek tomu, že za obdobný skutok bola dňa 8.5.2013 v blokovom konaní pod č. XXXXX priestupkovo postihnutá pre priestupok proti majetku podľa § 50 Zákona č. 372/90 Zb.  

Uznesením prokurátora Okresnej prokuratúry XXXXX zo dňa 13.11.2013, spisová značka XXXXX, bola určená obvinenej skúšobná doba v trvaní 12 mesiacov.
Odôvodnenie:
	Uznesením prokurátora OP v XXXXX sp. zn. XXXXX bolo dňa 13.11.2013 podľa § 216 odsek 1 Trestného poriadku podmienečne zastavené trestné stíhanie obvinenej XXXXX pre prečin krádeže podľa § 212 odsek 2 písmeno f) Trestného zákona, pričom podľa § 216 odsek 2 Trestného poriadku bola obvinenej určená skúšobná doba v trvaní 12 mesiacov. Predmetné uznesenie nadobudlo právoplatnosť dňa 22.11.2013, pričom skúšobná doba jej uplynula dňom 22.11.2014. 

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.  

Po uplynutí skúšobnej doby bola zabezpečená správa o povesti z miesta bydliska obvinenej, ďalej z Obvodného oddelenia PZ vo XXXXX, z OR PZ  v XXXXX, z Okresného úradu, odboru všeobecnej vnútornej správy XXXXX a bol aj zadovážený odpis z RT na obvinenú. Z obsahu týchto správ možno konštatovať, že obvinená v skúšobnej dobe viedla riadny život. 

Vzhľadom k uvedenému som preto rozhodol o osvedčení obvinenej v skúšobnej dobe podmienečného zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Škrečko
prokurátor